Psalme 39 | Beibele Inthaneteng | Phetolelo ya Lefase le Lefsa
Go moopediši: Diriša Jeduthune.*+ Koša ya Dafida. 39 Ke itše: “Ke tla diša ditsela tša ka+Gore ke se dire sebe ka leleme la ka.+Ke tla itlema ka sebofamolomo gore se diše molomo wa ka,+Ge feela le ge e le mang yo kgopo a le ka pele ga ka.”+ 2 Ke be ke hloka molomo ke homotše;+Ka homolela se sebotse,+Ka gatelela bohloko bjo ke bo kwago. 3 Pelo ya ka e be e mphiša ka gare;+Ge ke be ke fegelwa ke be ke fiša go etša mollo.Ke ile ka bolela ka leleme la ka ka re: 4 “Hle Jehofa, ntsebiše gore ke tla feleletša kae,+Le gore matšatši a ka a bophelo ke a makae,+E le gore ke tsebe gore ke phela nako e kopana.+ 5 Bona! O dirile gore matšatši a ka e be a sego kae feela;+Nako ya bophelo bja ka ga se selo ka pele ga gago.+Ruri motho yo mongwe le yo mongwe wa lefaseng, le ge a ka ema ka go tia, ga se selo eupša e fo ba mohemo.+ Seʹlah. 6 Ruri motho o sepela go etša moriti.+Ruri ba hlabela lešata lefeela.+Motho o kgobela dilo gomme ga a tsebe yo a tlago go šala le tšona.+ 7 Bjale ke sa holofetše’ng, hle Jehofa?Kholofelo ya ka e go wena.+ 8 Ntlhakodiše dikarogong tša ka ka moka.+O se dire gore ke gobošwe ke wa go hloka tlhaologanyo.+ 9 Ka hloka molomo;+ ka se kgone go bula molomo wa ka,+Ka baka la seo o se dirilego.+ 10 Tloša kotlo ya gago go nna.+Nna ke fihlile bofelong ka baka la bonaba bja seatla sa gago.+ 11 Motho o mo phošolotše ka go kgalema molato wa gagwe,+Dilo tša gagwe tše a di ratago o di ja go etša tshwele.+Ruri motho yo mongwe le yo mongwe wa lefaseng ke mohemo.+ Seʹlah. 12 Ekwa thapelo ya ka, hle Jehofa,Ntshekegele tsebe ge ke go llela gore o nthuše.+O se homolele megokgo ya ka.+Gobane go wena ke modiiledi,+Ke mofaladi go etša borakgolokhukhu ba ka ka moka.+ 13 O se ke wa ntebelela, gore ke tle ke phadime+Pele nka hwa ka se sa ba gona.”+
^ “Jeduthune.” Ke lentšu la Seheberu leo le sa hlaloswago.